Nariadenie Komisie (EHS) č. 1593/98
z 23. júla 1998,
ktorým sa mení a dopĺňa nariadenie (EHS) č. 1764/86 o požiadavkách na minimálnu kvalitu výrobkov získaných spracovaním rajčiakov v rámci schémy pomoci pre výrobu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny [1] naposledy zmenené a doplnené nariadením (ES) č. 2199/97 [2], a najmä na jeho článok 4 ods. 9,
keďže článok 6 nariadenia (ES) č. 2201/96 ustanovuje, že množstvá spracované v súlade s minimálnymi cenami sa majú vziať za základ pre rozdelenie kvót medzi spracovateľov, členské štáty a skupiny výrobkov; keďže množstvá vyrobené mimo kvót za minimálnu cenu počas hospodárskeho roka sa zohľadňujú pre stanovenie kvót pre nasledujúci hospodársky rok; keďže v dôsledku toho by mali byť vypracované ustanovenia pre konečné výrobky získané z týchto množstiev, ktoré majú byť predmetom rovnakých minimálnych požiadaviek na kvalitu ako výrobky získané z týchto množstiev podliehajúce kvóte posudzovanej na pomoc pre výrobu;
keďže článok 7 ods. 2 písm. c) nariadenia Komisie (ES) č. 504/97 z 19. marca 1997, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96 pre systém pomoci pre výrobu výrobkov z ovocia a zeleniny [3] naposledy zmeneného a doplneného nariadením (ES) č. 1590/98 [4] ustanovuje, že množstvá, na ktoré sa nevzťahuje kvóta, za ktorú bola zaplatená minimálna cena, musia byť uvedené v spracovateľských zmluvách;
keďže skúsenosti získané v odvetví spracovania rajčiakov uvádzajú, že v prípade rajčiakovej šťavy musia byť sprísnené určité minimálne požiadavky na kvalitu;
keďže opatrenia ustanovené v tomto nariadení sú v súlade so stanoviskom Riadiaceho výboru pre výrobky spracované z ovocia a zeleniny,
PRIJALA TOTO NARIADENIE:
Článok 1
Nariadenie Komisie (EHS) č. 1764/86 [5] sa mení a dopĺňa takto:
1. Názov sa nahrádza takto:
"Nariadenie Komisie (EHS) č. 1764/86 z 27. mája 1986, ktorým sa ustanovujú minimálne požiadavky na kvalitu výrobkov spracovaných z rajčiakov v rámci schémy pomoci pre výrobu.".
2. Článok 1 sa nahrádza takto:
"Článok 1
Toto nariadenie ustanovuje minimálne požiadavky na kvalitu, ktoré spĺňajú výrobky na báze rajčiakov stanovené v článku 1 ods. 2 nariadenia Komisie (ES) č. 504/97 [6] v prípade:
a) výrobkov, na ktoré sa vzťahuje kvóta posudzovaná na pomoc pre výrobu ustanovená v článku 2 ods. 1 nariadenia (ES) č. 2201/96,
b) výrobkov na báze rajčiakov, na ktoré sa nevzťahuje kvóta, dodávaná na základe spracovateľských zmlúv uvedených v článku 7 ods. 2 nariadenia (ES) č. 504/97, a za ktoré sa platí minimálna cena.";
3. V článku 2 sa výraz "nariadenie (EHS) č. 1599/84" nahrádza výrazom "nariadenie (ES) č. 504/97".
4. V druhej zarážke článku 3 sa výraz "v článku 1 nariadenia (EHS) č. 1599/84" nahrádza výrazom "v článku 1 ods. 2 nariadenia (ES) č. 504/97".
5. V článku 8 sa výraz "v článku 1 ods. 2 písm. n) a o) nariadenia (EHS) č. 1599/84" nahrádza výrazom "v článku 1 ods. 2 písm. k) a l) nariadenia (ES) č. 504/97".
6. Článok 10 ods. 3 písm. a) sa nahrádza takto:
"a) akýkoľvek cudzorodý rastlinný materiál môže byť zistený iba pozornou prehliadkou voľným okom. Niektoré šťavy a koncentrované prípravky však môžu obsahovať šupku a semená v rámci maximálnych limitov ustanovených v článku 1 ods. 2 písm. k) a l) nariadenia (ES) č. 504/97."
7. Do článku 10 ods. 4 sa dopĺňa toto písm.:
"f) celkový obsah kyseliny mliečnej neprevyšujúci 1 % sušiny, znížený o všetky pridané bežné soli, v prípade rajčiakovej šťavy.";
8. V článku 11 sa výraz "písm. m) nariadenia (EHS) č. 1599/84" nahrádza výrazom "písm. j) nariadenia (ES) č. 504/97".
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 23. júla 1998